I landsmøtetalen 20.april kalte Jonas Gahr Støre kontraktene i bemanningsbransjen «en skam», som gjør ham «dypt urolig».

Nå viser det seg at flere av arbeiderne i et av byggeprosjektene på Ensjø som Støre er deleier i Oslo, har nettopp denne typen arbeidsavtaler, som AP-lederen har omtalt som «nulltimerskontrakter» eller «løsarbeiderkontrakter», skriver Dagbladet.

Les Stavrums blogg: Tjener grovt på boligbygging

Avisen avlører at i det private boligprosjektet Støre investerer i, kryr det av dem, i tillegg til at det heller ikke er inngått tariffavtaler.

LO-veteran Boye Ullmann i Fellesforbundet sier han er veldig overrasket over at Ap-lederen ikke har mer orden i eget prosjekt, og mener det vitner om dårlig dømmekraft.

- Du blir ikke mye troverdig når du på den ene siden går rundt og snakker om å bekjempe sosial dumping og å fremme den norske modellen, og samtidig plasserer pengene dine i det uorganiserte arbeidslivet, sier Ullmann til avisen.

Les: Gahr Støre anbefaler malerfirma som kaller seg malermester - uten å være det

Nå selger han seg ut av både Grenselunden-prosjektet og byggingen på nabotomta Fyrstikkalleen 17, som foreløpig ikke er påstartet.

–Som følge av de forholdene Dagbladet har påpekt og at det er vanskelig for meg å følge opp prosjektene tett og direkte, har jeg satt i gang en prosess for å selge Femstøs eierandeler i byggeprosjektene, skriver Støre i en e-post til Dagbladet.

Det var 16. mai at Dagbladet publiserte en sak om Støre som blir knyttet til et større boligprosjekt i Oslo der også milliardæren Stein Erik Hagen og investorene Celina Midelfart og Torgeir Mjør Grimsrud er med.

Les også: Skatteekspert: - Støre nyter godt av skattefordelen

Kunnskapsminister Torbjørn Røe Isaksen (H) reagerte på Facebook for en knapp uke siden, og forstod lite av kritikken som var rettet mot AP lederen.

- Dette er suppe på en spiker fra Dagbladet. Ja, vi vet at Jonas Gahr Støre er rik, men her har Dagbladet laget en stor sak av at han investerer i noe som er lovlig, ønsket og bra for byen, nemlig boliger, skrev Røe Isaksen og legger til:

- Hvis han hadde investert i gambling, porno og røyk markedsført mot barn, DA ville det vært en sak.

Les også - Støre malte huset til halv pris





Har du fått med deg denne?